ԼՂ խնդիրը, հատկապես բանակցային գործընթացի նման ակտիվացման շրջանակներում, իսկապես, չափազանց հրատապ էր։ Իսկ ո՞րն է լինելու քաղաքական կուսակցություններին ի մի բերելու հաջորդը շարժառիթը։ ՀՀԿ-ից արդեն հայտարարում են, թե հաջորդը լինելու է հայ-թուրքական հարաբերությունների հիմնահարցը։ Իսկ ո՞վ որոշեց, որ դա ներկայում հասարակությանը եւ քաղաքական դաշտին իսկապես մտահոգող ամենակարեւոր խնդիրն է։ Ընդամենը երկու ամսից ԵԽԽՎ-ն քննարկելու է 1906 եւ 1920 հայտնի բանաձեւերով Հայաստանի ստանձնած պարտավոությունների կատարման ընթացքը, արդյունքները։ Թոմաս Համարբերգը Երուանում, թոթափելով իր նախնական գոհունակությունը փաստահավաք խմբի ձեւավորման կապակցությամբ եւ տեսնելով ռեալ իրականությունը, ուղղակի հայտարարեց, որ եթե առաջիկա ժամանակահատվածում այդ պարտավորությունները գոնե որոշ չափով չկատարվեն, Հայաստանի նկատմամբ կարող են խիստ պատժամիջոցներ կիրառվել։ Հնարավո՞ր է պատկերացնել, որ հիմա դրանից ավելի հրատապ խնդիր գոյություն ունի Հայաստանի համար...